Sankt Johann im Pongau
<s>Sankt Johann im Pongau je grad i općina na zapadu Austrije od 10,860 stanovnika.</s>

<s>Sankt Johann im Pongau je administrativni centar Okruga Sankt Johann im Pongau.</s>

<s>Geografske karakteristike</s>

<s>Sankt Johann im Pongau leži u kotlini rijeke Salzach iznad koje se steru planine Alpa.</s>

<s>Historija</s>

<s>Mjesto je prvi put spomenuto 1074. pod imenom ad sanctum Johannem in Vila.</s><s>Sankt Johann je još 1290. dobio status trgovišta, u to vrijeme njegovi stanovnici su se pored trgovine bavili i 
rudarstvom i vrijedno gradili crkvu koju su dovršili oko 1329.</s><s>U vrijeme Seljačkog ustanka 1525. - 1526. stanovnici Sankt Johanna stali su na stranu protestantskih pobunjenika, pa im je zbog tog grad opljačkan i razaran.</s>

<s>Nakon razdoblja prosperiteta tokom 16. i 17. vijeka (suverena posebna prava i zemaljski sud) Sankt Johann je ponovno zapao u nevolje početkom 18. vijeka kad su protjerivani protestanti.</s><s>Od oko 20.000 raseljenih osoba iz tog kraja, njih 2.500 bilo je iz Sankt Johanna.</s>

<s>Ponovno je zapao u poteškoće 1809. za napoleonskih ratova.</s>

<s>Veliki požar 31. maja 1855. uništio je gotovo cijeli grad, uključujući i crkvu.</s><s>Ona je obnnovljena u gotičkom stilu, ali joj 
se 1871. srušio zvonik, tako da je pongauerska katedrala sa dva 62 metara visoka zvonika dovršena tek 1876.</s><s>Tako da je od srednjeg vijeka jedino preživjela Anina kapela.</s>

<s>Još za Prvog svjetskog rata Sankt Johann je bio podjeljen na trgovište i općinu, oni su se ujedinili tek 1936.</s>

<s>Za Drugog svjetskog rata 1941. u Sankt Johannu je podignut koncentracioni logor - Stalag, za ratne zarobljenike iz Jugoslavije, Francuske i SSSR-a.</s><s>Izgrađen je na površini od 8 hektara, i planiran da primi 8 - 10000 zarobljenika, ali je u njemu povremeno bilo i do 30.000 zatvorenika, koje čuvalo 1000 stražara.</s>

<s>Ratni zarobljenici zapadnih sila (Francuzi) tretirani su u skladu sa Ženevskom konvencijom, ali su sovjetski držani u nemogućim uvjetima, pa ih je 3709 pomrlo od izgladnjivanja, smrzavanja i epidemija između 1941. - 1945. pokopani su na Ruskom groblju.</s>

<s>Sankt Johann je status grada dobio 2000.</s>

<s>Privreda</s>

<s>U posljednjih nekoliko godina Sankt Johann se uglavnom razvija kao turistički centar, u tu svrhu izgrađeno je naselje Ferienparadies kao polazna točka za poznato skijalište - Ski Amadé.</s>

<s>Posebna atrakcija je kanjon Liechtensteinklamm (Lihtenštajnsko ždrijelo), koji je od 1876. otvoren za javnost i godišnje privlači 150.000 posjetitelja.</s>

<s>Izvori</s>

<s>Vanjske veze</s>

<s>Službene stranice Sankt Johann im Pongaua</s>

<s>Gradovi i naselja Okruga Salzburg
Gradovi u Austriji</s>

